Georg Arnestad

Georg Arnestad (født 1948 på Rygg i Gloppen kommune) er en norsk redaktør, sakprosaforfatter og forsker. Han er siden 1996 leder for forskning og utvikling og avdelingsdirektør ved Høgskulen i Sogn og Fjordane og bosatt i Sogndal.

Arnestad tok artium i språkfag ved Firda Gymnas i 1967. Han ble utdannet siviløkonom ved Norges Handelshøyskole (NHH) i 1973 og høyere avdeling i økonomisk historie ved NHH i 1977. Han var vitenskapelig assistent ved NHH i årene 1976–1977. og var deretter konsulent for kulturavdelingen i Kirke- og undervisningsdepartementet 1978-1981. Han var amanuensis ved Sogn og Fjordane distriktshøgskule 1981-1987, forsker ved Vestlandsforsking i perioden 1988–1996, med et års opphold 1991–1992, da han var spesialrådgiver i Kulturdepartementet. I 1996 ble han forskings- og utviklingsleder ved Høgskulen i Sogn og Fjordane. 

I perioden 1981–1987 var Arnestad redaktør for tidsskriftet Søkelys på Sogn og Fjordane, og Norsk Kulturårbok (Samlaget) 1994–1999. Han har vært styreleder for Sogndal Kulturhus AS. 

 Bibliografi  
 1999 Norsk kulturårbok 1999 Redaktør, sammen med Hilde Sandvik. Norsk kulturråd, ISBN 9788252153712
 1998 Norsk kulturårbok 1998 Redaktør, sammen med Kjersti Mjør. Norsk kulturråd, ISBN 9788252151145
 1996 Kulturårboka 1996. Redaktør. Norsk kulturråd, ISBN 9788252145823
 1995 Kulturårboka 1995, Redaktør. Norsk kulturråd, ISBN 9788252143294
 1994 Kulturårboka 1994, Redaktør. Norsk kulturråd, ISBN 9788252143294

 Eksterne lenker  

 Hjemmeside ved Høgskulen i Sogn og Fjordane

Kategori:Norske sakprosaforfattere
Kategori:Norske redaktører
Kategori:Personer tilknyttet Vestlandsforsking
Kategori:Norske siviløkonomer fra NHH
Kategori:Personer tilknyttet Høgskulen i Sogn og Fjordane
Kategori:Alumni fra Firda videregående skole
Kategori:Alumni fra NHH
Kategori:Personer fra Sogndal kommune
Kategori:Personer fra Gloppen kommune